  Туспуктэм: Майя Бывальцева Анжелика Тихонова корреспондент Матысь нуналъёсы Удмуртие зоръёс вуозы. Со сярысь элькунысь Гидрометцентрлэн пресс-службаез ивортӥз. Кӧснуналэ, 30-тӥ пӧсьтолэзе, уз зоры на. Уйин +8…+13 градус, нуназе +23…+28 градус луоз. Нош 31-тӥ пӧсьтолэзе нуназе интыосын вакчи дыр ӵоже кӧня ке коттоз, кытӥ-отӥ гудыръялоз-чилекъялоз ини. Омырын температура уйин +9…+14, нуназе +23…+28 градус возиськоз. Вордӥськонэ, 1-тӥ гудырикошконэ, быдэс элькунын сямен вакчи дыр ӵоже зороз, интыосын гудыръялоз-чилекъялоз. Гудыръяку тӧласькоз. Уйин +10…+15 градус, нуназе +20…+25 градус луоз. Нырысь-валысь чакланъёсъя, 2-тӥ гудырикошконэ озьы ик вакчи дыр ӵоже зорылоз, но ӧжытгес. Температура уз воштӥськы. Тегъёс: куазь Удмуртия Ижкар гужем  